Allister Coetzee kry die trekpasAllister Coetzee. Foto: AP Photo/Natacha Pisarenko Die Suid-Afrikaanse Rugbyunie (Saru) het gesê daar is ŉ ooreenkoms met Coetzee bereik waarvolgens die partye met onmiddellike effek paadjies skei. “Die rugby-afdeling van Saru sal die verantwoordelikhede van die Bok-afrigter bestuur tot die afrigting- en bestuursgroep vir 2018 later die maand bevestig word,” lui die verklaring. Jurie Roux, uitvoerende hoof van Saru, het Coetzee bedank vir sy bydrae. “Ons moet die beste belang van die Springbokke eerste stel. Ons bedank Allister vir sy passie en toewyding tot die Springbokke en wens hom alle voorspoed toe in sy volgende rol.” Coetzee het die Springbokke alles sukses toegewens. “Springbokrugby lê my nog altyd na aan die hart en daarom dink ek dit is nou die tyd om vir my en die span se paadjies om te skei.”